Tréfás boríték-címzés. „A Kádár-kormány elvesztette a dolgozó nép bizalmát. A becsületes megtaláló értékes jutalomban részesül.”
A tömeg közeledik a mosonmagyaróvári határőr laktanyához – közvetlen a sortűz előtti pillanatok. Vladácsi Béla egykori sorkatona visszaemlékezése.
Dudás István laktanyaparancsnok és a tömeg párbeszéde. Sveltner Ferenc egykori timföldgyári dolgozó visszaemlékezése. (Dudás István biográfiáját ld. külön dokumentumban.)
Dudás százados „tűzparancsa”. Vercsenszki István egykori sorkatona visszaemlékezése.
Beszámoló a koncepciós perek folyamatáról.
Tihanyi Árpád özvegyének visszaemlékezése férje halálra ítéléséről. Tihanyi Árpád (1916-1957) életrajzát ld. a győri biográfiák között.
Tihanyi Árpád kivégzése előtt írt búcsúlevelét olvassa fel özvegye. Tihanyi Árpád kivégzését követően a családtagok megtalálták a bekecse gallérjába rejtett búcsúlevelét, amelyben hitet tett katolikus vallása mellett, és megnyugtatta családtagjait, hogy nem fél a haláltól.
Földes Gábor életéért való közbenjárás Kádár Jánosnál Egykori színésztársai mesélik el, hogyan jártak közbe – Földes édesapjával együtt - Major Tamásnál, aki a Központi Bizottság tagja volt. Majornak Kádár megígérte, hogy bármi lesz az ítélet, Földes életben fog maradni…
Az ’56-os sortűz áldozatainak temetése 1956. október 28.-án
Hozzátartozók és külföldi riporterek a temetésen (1956. október 28.)